[{"text_idx": "#000000", "text": "Strateegiline hagelemineMitmekesisus ja kaasatusPagulasedVo\u0303rdne kohtlemineVo\u0303itlus vaenu vastuDigio\u0303igusedInimo\u0303igused Eestis\nAnneta inimo\u0303iguste kaitseksE-poodLiitu uudiskirjagaTule keskusesse vabatahtlikuks!Liitu mitmekesisuse kokkuleppegaKasuta \u201cerinevus rikastab\u201d tunnusgraafikatTeata inimo\u0303iguste rikkumisest"}, {"text_idx": "#000002", "text": "Ko\u0303lab tuttavalt: akadeemiline piiratus ja autoritaarne rez\u030ciim Ungaris"}, {"text_idx": "#000004", "text": "Kui poolteist aastat tagasi Kesk-Euroopa U\u0308likooli (Central European University \u2013 CEU) tulime, ei osanud me arvatagi, et satume a\u0308revate poliitiliste su\u0308ndmuste keskele. Tegelikult ei osanud me kuni kaks na\u0308dalat tagasi arvata, et oma lo\u0303puto\u0308o\u0308de kirjutamise vahepeal hakkame tegema pause, et Facebookis vaadata mitte koerte-kasside pilte, vaid viia ennast kurssi viimaste arengutega Ungari poliitikas ning iga paari pa\u0308eva ja\u0308rel minna mitmeku\u0308mne tuhande inimesega demonstratsioonidele Budapesti ta\u0308navatele."}, {"text_idx": "#000005", "text": "Sel kolmapa\u0308eval (12. aprill 2017), la\u0308heme juba neljandale demonstratsioonile."}, {"text_idx": "#000006", "text": "Samas oleks petlik arvata, et Ungari peaminister Viktor Orba\u0301n ja tema parem-konservatiivne partei Fidesz on vo\u0303itmatud; nii mitmelgi korral on nende strateegia puuduja\u0308a\u0308gid na\u0308htavale tulnud. Referendum pagulaste osas (kas neid vastu vo\u0303tta vo\u0303i mitte) kukkus rahva huvi puudumise to\u0303ttu la\u0308bi \u2013 hoolimata miljoneid eurosid maksnud kampaaniast vaevus vaid 44% valimisealisest elanikkonnast valimisjaoskonda minema. Ning kui paljud autoritaarsed juhid on olnud suutelised, ku\u0308ll lu\u0308hiajaliselt, riigi finantsilist olukorda parandama, siis Orba\u0301ni valitsuse resu\u0308mee on pehmelt o\u0308eldes o\u0303nnetu: 4 miljonit inimest elavad allpool vaesuspiiri, haridussu\u0308steemil la\u0308heb u\u0308ha kehvemini, haiglad vaevlevad arstide ja tehnika puuduse ka\u0308es ning Ungaril on Euroopa Liidu toetuseta vo\u0303imatu hakkama saada."}, {"text_idx": "#000007", "text": "Lisaks on Fideszil tu\u0308lid teise parempoolse parteiga Jobbik, kes hetkel viib la\u0308bi Orba\u0301ni vastast kampaaniat ja lubab linnata\u0308navatele kleebitud plakatitel \u201eplatsi puhtaks lu\u0308u\u0308a\u201c. Seeto\u0303ttu toetub Fidesz u\u0308ha enam ideoloogilistele narratiividele, mis vajavad elektoraadi mobiliseerimiseks sise- ja va\u0308lisvaenlast, et demonstreerida enda rahvamehelikkust ja tahet riiki aidata. CEU esindab valitsuse jaoks nii sise- kui va\u0308lisvaenlast ja on vo\u0303rdlemisi lihtne sihtma\u0308rk, aga samas tekitab piisavalt furoori, et taaskord valijatele na\u0308idata, et midagi on toimumas, samal ajal varjates riigi allaka\u0308igu tendentsi."}, {"text_idx": "#000008", "text": "Siiamaani ilmus ikka Orba\u0301nit ja Fideszit toetavates meediava\u0308ljaannetes CEU-d demoniseerivaid artikleid, mis on su\u0308u\u0308distasid CEU-d erinevates pattudes: nii George Sorose ka\u0308epikenduseks olemises Ungari-vastases poliitilises tegevuses, Ungari traditsioonide ja u\u0308hiskonna murdmises la\u0308bi vasakpoolse ideoloogia ja \u201csooideoloogia\u201d levitamise, kui ka Ungari seaduste rikkumises."}, {"text_idx": "#000009", "text": "Ko\u0303ik need su\u0308u\u0308distused on la\u0308hemal vaatamisel alusetud. To\u0303si ta on, et CEU loodi George Sorose abil, kuid ta\u0308naseks u\u0308likooli seotus Sorosega sellega piirdubki (ja sellega, et Sorose algse rolli austamiseks on CEU peasisseka\u0308igu fuajees tahvelplaat u\u0308he tema tsitaadiga). To\u0303si on ka see, et CEU-s on nii natsionalismi uuringute kui soouuringute programmid, mo\u0303lemad on unikaalsed siinses regioonis ning samuti ka rahvusvaheliselt tunnustatud. Ning sellest on Fideszi toetajad ka entusiastlikult kinni haaranud. Alles eelmisel na\u0308dalal ilmus Fideszile ustavas blogis artikkel sellest, kuidas CEU levitab \u201chomo- ja soopropagandat\u201d, tuues va\u0308lja rida lo\u0303puto\u0308id, mis CEU tudengid erinevatest programmidest on kirjutanud. Tudengite seas levis blogipostitus kulutulena koos humoorika kommentaariga, et vastupidiselt nende kartusele keegi neid siiski ikkagi loeb."}, {"text_idx": "#000010", "text": "Mis puudutab va\u0308iteid, nagu rikuks CEU Ungari seaduseid vo\u0303i teeks Ungari vastast kihutusto\u0308o\u0308d, siis tegelikult see to\u0303ele ei vasta. CEU rektor on korduvalt kinnitanud, et u\u0308likool on seaduste ko\u0303iki vorminguid ja muutusi piinlikult ja\u0308rginud la\u0308bi aastate. Samuti on u\u0308likool akadeemilise asutusena va\u0308ltinud poliitilist tegevust. CEU ei ole u\u0308likoolina ka juba praeguseks toimunud demonstratsioonide taga olnud, kuid akadeemilist vabadust ja so\u0303navabadust toetava asutusena ei ole CEU ka oma tudengitel ja to\u0308o\u0308tajatel keelanud nendel osaleda vo\u0303i neid korraldada."}, {"text_idx": "#000011", "text": "Demoniseerimise tulemusel on CEU-st saanud Fideszi ja Orba\u0301ni toetajate jaoks vaenlane, kelle vastu mobiliseeruda. CEU-s on po\u0303hiliselt, aga mitte ainult, va\u0308listudengid ja va\u0308liso\u0303ppejo\u0303ud ning osad programmid annavad topeltkraade (nii Ungari kui USA akrediteeringuga)."}, {"text_idx": "#000013", "text": "Vo\u0303itlus CEU vastu on osa Orba\u0301ni u\u0308ldisest vo\u0303itlusest enda ja Fideszi positsiooni kindlustamiseks. Selleks on ka\u0308rbitud ko\u0303igi potentsiaalselt vastupanu osutavate sektorite iseseisvust, alates kohtuvo\u0303imust ja lo\u0303petades haridusasutuste ja meediaga. Kohtuvo\u0303im on pandud tugevasse so\u0303ltuvussuhtesse valitsusest. Hariduses tagavad Orba\u0301ni meetmed tema poliitikaga kokku sobiva o\u0303ppekava ja \u2013materjalid, ka\u0308rbivad koolide vabadust o\u0303petatava sisus osas alg- ja keskkoolides, aga ka u\u0308likoolides. Ka kodanikuu\u0308hiskond ei ole ja\u0308a\u0308nud Orba\u0301nist puutumatuks. Valitsus on u\u0308ha su\u0308stemaatilisemalt hakanud piirama oma kodanikuu\u0308hiskonna juurdepa\u0308a\u0308su va\u0308lisrahastusele, ja\u0308rgides sellega juba Putini poolt Venemaal sissetallatud rada."}, {"text_idx": "#000014", "text": "Kui rahvusvahelisele u\u0308ldsusele tuli CEU-le suunatud seadus u\u0308llatusena, siis Ungari siseasjadega kursis olevatele inimestele oli see loogiline ja\u0308rgmine samm. Pa\u0308rast pikka vo\u0303itlust valitsuse ja valitsuorganitega sulges su\u0308gisel suurim vasakpoolne ajaleht uksed ning paljud arvasid, et u\u0308likoolid on Orbani valitsuse ja\u0308rgmine sihtma\u0308rk allutamaks riik ta\u0308ielikult enda infosfa\u0308a\u0308ri. Pressivabaduse tabelites on Ungari Euroopa Liitu riikidest u\u0308hel madalaimal kohal ja nu\u0308u\u0308d on Fidesz ette vo\u0303tnud ka ko\u0303ik teised asutused, mis ei ole koosko\u0303las riigi parempoolse ideoloogiaga."}, {"text_idx": "#000015", "text": "CEU on olnud siiamaani ainuke u\u0308likool, millele Orba\u0301n ei ole saanud tema akadeemilist vabadust piiravaid meetmeid rakendada. Kuna CEU on registreeritud USAs New Yorgi osariigis, saab Orba\u0301n rakendada u\u0308ksnes neid meetmeid, mis mo\u0303jutavad u\u0308likooli geograafilist tegutsemist Ungaris. Ja selles osas on Ungari valitsus ja\u0308rjest rangemaid tingimusi seadnud."}, {"text_idx": "#000016", "text": "Nu\u0308u\u0308dseks on jo\u0303utud seadusemuudatusteni, mis teeksid CEU tegutsemise Ungaris ta\u0308ielikult vo\u0303imatuks. Va\u0308liselt on tegevust neutraalse seaduse muudatusega, mis on suunatud va\u0308lisu\u0308likoolidele u\u0308ldiselt, kuid tegelikult puudutab see u\u0308ksnes CEU-d (Ta\u0308psem info seaduse kohta ja CEU vastused)."}, {"text_idx": "#000017", "text": "Seega ei ole CEU-vastane kampaania u\u0308ksik Orba\u0301ni kapriis, vaid osa tema laiemast poliitikast saada Ungari u\u0308hiskond ja selles toimuv enda kontrolli alla. Ja seeto\u0303ttu ei puuduta praegu nii Ungaris kui mujal maailmas u\u0308ha kasvav vastupanu u\u0308ldse mitte ainult CEU-d. See puudutab ka palju rohkemat, kui u\u0308ksnes akadeemilist vabadust Ungaris. Orba\u0301ni valitsuste na\u0308hakse diktaatorlikuna, mis viib Ungari aina rohkem ebademokraatlikkuse teele. Orba\u0301ni nahaalsus ja demokraatlike seadusandlikke reegleid eirav CEU-vastane tegevus on piisk, mis tundub Ungari akadeemia ja kodanikuu\u0308hiskonna jaoks olevat liig. Ning praegune vastupanu tundub u\u0308ha enam liikuvat u\u0308ldiselt Ungari valitsuse poliitika vastu vo\u0303itlemise suunal."}, {"text_idx": "#000018", "text": "Esimesele demonstratsioonile 2. aprillil oodati 3000 inimest, aga kohale tuli hinnanguliselt 10000. Teine demonstratsioon \u2013 inimkett u\u0308mber CEU hoone \u2013 oli kahe pa\u0308evaga korraldatud, aga ta\u0308itis u\u0308mbritsevad ta\u0308navad rahvahulgaga ning ja\u0308tkus pa\u0308rast ametliku osa lo\u0303ppu parlamendi hoone ees. 9. aprillil toimunud demonstratsioon saavutas va\u0308idetavalt Orba\u0301ni valitsusaja jooksul toimunud valitsusvastaste demonstratsioonide rekordi \u2013 ta\u0308navatel oli kokku hinnanguliselt 70000-80000 inimest."}, {"text_idx": "#000019", "text": "Kuid mis veelgi olulisem \u2013 demonstratsioon ja\u0308tkus o\u0308o\u0308tundideni. Arvestatav hulk inimesi liikus parlamendihoone juurest Fideszi peakorteri juurde ja okupeeris hommikutundideni peakorteri ees asuva u\u0308he olulise Budapesti liiklusso\u0303lme. Seega kuigi CEU vo\u0303itlus Ungari valitsuse ebademokraatlike meetmete vastu on ilmselgelt inimesed mobiliseerinud, on nu\u0308u\u0308dseks CEU vo\u0303itlus pigem su\u0308mbol. Mille vastu ungarlased tegelikult vo\u0303itlevad, on Ungari valitsuse u\u0308ha enam autokraatlikum poliitika."}, {"text_idx": "#000020", "text": "Ootuspa\u0308raselt u\u0308ritab Orba\u0301nile ustav meedia diskrediteerida toimunud demonstratsioone. Kaheldakse demonstratsioonide suuruses, kuigi nendel tehtud pildid ja videod ra\u0308a\u0308givad enda eest, isegi kui ta\u0308pseid numbreid on raske kindlaks teha. Samuti ei u\u0308llata kedagi va\u0308ited, et protestil osalejatele makstakse ning nende bussi- ja lennupiletid kaetakse on Sorose poolt."}, {"text_idx": "#000021", "text": "Kinnitame omalt poolt, et ka\u0308esoleva artikli autorid ei ole saanud ei Soroselt ega kelleltki teiselt demonstratsioonidel osalemiseks mingit rahalist hu\u0308vitust. Vastupidi \u2013 oleme ise nende demonstratsioonide kulude katteks raha annetanud."}, {"text_idx": "#000022", "text": "Va\u0308hemalt praegu paistab, et algatatud liikumine la\u0308heb edasi. Juba on va\u0308lja kuulutatud ja\u0308rgmine demonstratsioon ning enam ei ole selle taga CEU-tudengid ja nende toetajad, vaid juba laiapo\u0303hjalisem liikumine. 10. aprillil la\u0308ksid taas tuhanded inimesed paaritunnise etteteatamisajaga Presidendi palee ette, kust liiguti o\u0308o\u0308 jooksul juba avaliko\u0303igusliku raadiomaja ette, et protestida presidendi otsuse vastu kirjutada alla sisuliselt CEU tegevust lo\u0303petavale seadusele. Ja\u0308rgmine juba ta\u0308naseks teada olev suurem demonstratsioon on artikli ilmumise pa\u0308eval, kolmapa\u0308eval."}, {"text_idx": "#000023", "text": "Ehk sai CEU-st alguse liikumine, mis lo\u0303puks esitab to\u0303siseltvo\u0303etava va\u0308ljakutse praeguse valitsuse poliitikale?"}, {"text_idx": "#000024", "text": "P.S. Kuna su\u0308ndmused arenevad kiiresti ja iga pa\u0308evaga korral ja\u0308rjest rohkem ja rohkem toetusavaldusi mujalt maailmast ja nu\u0308u\u0308d juba ka Budapestist va\u0308ljaspool korraldatakse demonstratsioone, siis enda kursis hoidmiseks soovitame ja\u0308lgida sotsiaalmeedias (Twitteris, Facebookis, Instagrammis) hashtage #ACEUvalvagyok ja #IStandWithCEU. Samuti on Facebookis loodud eraldi grupp \u201cI stand with CEU\u201d, kus jagatakse operatiivselt infot uudiste, su\u0308ndmuste ja toetusavalduste kohta."}, {"text_idx": "#000027", "text": "Erivajadus kui vo\u0303imalus na\u0308idata teist perspektiivi\nEhitame sildu LGBT+ inimeste ja to\u0308o\u0308andjate vahele"}, {"text_idx": "#000029", "text": "Ehitame sildu LGBT+ inimeste ja to\u0308o\u0308andjate vahele"}, {"text_idx": "#000030", "text": "AnnetaE-poodTule keskusesse vabatahtlikuks!Liitu mitmekesisuse kokkuleppegaLiitu uudiskirjaga"}, {"text_idx": "#000031", "text": "Eesti Inimo\u0303iguste Keskus on so\u0303ltumatu valitsusva\u0308line inimo\u0303igusorganisatsioon, mille missioon on luua koos iga inimese inimo\u0303igusi austav Eesti."}]